

Република Србија

Аутономна Покрајина Војводина

ОПШТИНСКА УПРАВА ОПШТИНЕ ОЏАЦИ

**Одељење за урбанизам, стамбено-комуналне и**

**имовинско-правне послове**

Број: **ROP-ODZ-9975-IUP-18/2020**

Заводни број:**351-299/2020-01**

Дана: 10.09.2020. године

 О Џ А Ц И

Одељење за урбанизам, стамбено-комуналне и имовинско-правне послове, поступајући по захтеву инвеститора, „Мајс“ доо Оџаци, поднетом преко пуномоћника, Вемић Јоване из Оџака, за издавање употребне дозволе, на основу члана 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 9/20), члана 43. Правилника о поступку спровођења обједињене процедуре електронским путем („Сл.гласник РС“, бр. 68/19), члана 81. став 1. тачка 3. Статута општине Оџаци („Сл. лист општине Оџаци“, број 2/19), члана 19. Одлуке о организацији Општинске управе општине Оџаци („Службени лист општине Оџаци“, број 20/2017), Решења број 03-2-7-5/2020-IV од 17.01.2020. године и члана 136. Закона о општем управном поступку („Службени гласник РС“, бр. 18/2016 и 95/18 аутентично тумачење), доноси:

**Р Е Ш Е Њ Е**

**О УПОТРЕБНОЈ ДОЗВОЛИ**

**Издаје се инвеститору, „Мајс“ доо** Оџаци, **дозвола за употребу економског објекта за смештај пољопривредних производа и помоћног објекта спратности П+0 ( I фаза)** изграђених на катастарској парцели број **6026/8 К.О. Оџаци** површине 13558 m2.

**Бруто површина објекта број 1 је 324 m2.**

**Бруто површина објекта број 2 је 44 m2.**

Радови су изведени на основу Решења о измени решења о грађевинској дозволи број: ROP-ODZ-9755-CPA-10/2020-01 од 03.08.2020. године.

Саставни део овог Решења чини:

* Елаборат геодетских радова, број: 952-092-104738/2020 од 07.09.2020. од старне „Геос“ Сомбор;
* Потврда одговорног пројектанта Важић Божидара, дипл.инж.арх, лиценца број 300 Г009 08;

Гарантни рок за објекат из става 1. диспозитива овог решења утврђује се применом Правилника о садржини и начину вршења техничког прегледа објекта, саставу комисије, садржини предлога комисије о утврђивању подобности објекта за употребу, осматрању тла и објекта у току грађења и употребе и минималним гарантним роковима за поједине врсте објеката („Сл. гласник РС“, број 27/15).

**О б р а з л о ж е њ е**

Инвеститор радова, „Мајс“ доо Оџаци, поднео је овом Одељењу преко пуномоћника, Вемић Јоване из Оџака, захтев за издавање употребне дозволе за радове ближе описане у диспозитиву овог решења.

Уз захтев, подносилац захтева је доставио:

* Елаборат геодетских радова, број: 952-092-104738/2020 од 07.09.2020. од старне „Геос“ Сомбор;
* Потврда одговорног пројектанта Важић Божидара, дипл.инж.арх, лиценца број 300 Г009 08;
* Пуномоћ за подношење захтева;
* Доказ о уплати административних такси, накнада и доказ о уплати накнаде за Централну евиденцију.

 Поступајући по захтеву, овај орган је извршио проверу испуњености формалних услова и то да ли је: 1) надлежан за поступање по захтеву; 2) да ли је подносилац захтева лице које, у складу са Законом може бити подносилац захтева за издавање употребне дозволе; 3) да ли је захтев поднет у прописаној форми и да ли садржи све прописане податке; 4) да ли је уз захтев приложена сва документација прописана Законом и подзаконским актима донетим на основу Закона; 5) да ли је уз захтев приложен доказ о уплати прописане накнаде, односно таксе и утврдио да су формални услови из члана 43. Правилника о поступку спровођења обједињене процедуре електронским путем („Сл.гласник РС“, број 68/19), испуњени.

На основу напред наведеног и из утврђених чињеница, а у складу са чланом 158. Закона о планирању и изградњи („Сл.гласник РС“,број 72/09, 81/09-испр., 24/2011, 121/2012, 42/2013- одлука УС, 50/2013- одлука УС, 98/2013-одлука УС, 132/2014, 145/14, 83/18, 31/19, 37/19 др закон и 9/20), донето је решење као у диспозитиву.

 **ПОУКА О ПРАВНОМ ЛЕКУ:** Против овог решења може се изјавити жалба у року од 8 дана од дана пријема истог, кроз Централни информациони систем за електронско поступање у оквиру обједињене процедуре, Покрајинском секретаријату за eнергетику, грађевину и саобраћај у Новом Саду, ул. Булевар Михајла Пупина број 16.

 Руководилац Одељења,

 дипл.инж.грађ. Татјана Стаменковић